Lav et referat af nedenstående tekst:

Tekst:
En 30-årig mor fra Frederikshavn dræbte lørdag sine to mindreårige børn, kontaktede politiet og forsøgte derefter at tage sit eget liv. To drenge på fire og 10 år blev i Frederikshavn i weekenden dræbt af deres mor, som muligvis er psykisk syg. En dommer besluttede søndag eftermiddag at varetægtsfængsle moren indtil 28. december, men foreløbig undgår hun at sidde i en celle. Hun er indlagt på Rigshospitalet i København. Dommeren i Frederikshavn bestemte også, at den 30-årige kvinde skal mentalundersøges. Tragedien udspillede sig sent lørdag i kvarteret Engparken, hvor moren boede alene med sine to børn. Klokken 18.13 lørdag ringede hun og slog alarm om, hvad hun havde gjort. Derefter forsøgte hun at tage sit eget liv. I Nordjyllands Politi siger efterforskningsleder Torben Jensen, at kvinden er indlagt på en almindelig og ikke en psykiatrisk afdeling på Rigshospitalet. Hvilke skader hun pådrog sig, ønsker han ikke at oplyse. I grundlovsforhøret søndag eftermiddag var moren på grund af sin indlæggelse ikke selv til stede. Anklageren bad om og fik dørlukning under retsmødet. Det blev begrundet med, at ikke alle pårørende var blevet underrettet, at der ville ske en unødig krænkelse af familien, og at moren endnu ikke var afhørt. - Det vil ske så hurtigt som overhovedet muligt, men det skal vi have aftalt med lægerne, siger Torben Jensen til Ritzau om tidspunktet for afhøringen. Han siger, at varetægtsfængslingen blev begrundet med hensynet til politiets efterforskning. "Ufatteligt" var et af de ord, som naboer til familien brugte i interviews med TV 2 News. En nabo beskrev kvinden som en dygtig og god mor. - Hun var simpelt hen suveræn, sagde naboen. I øvrigt viser en ny undersøgelse, at der er stadigt længere mellem de tragiske familiesager, hvor forældre slår deres børn ihjel. En gruppe forskere skrev forleden i Ugeskrift for Læger, at antallet af forældres drab på børn er faldet markant. De har gennemgået udviklingen i Fyns og Sønderjyllands amter fra 1972 til 2005. Mødre som gerningsmænd er næsten forsvundet ud af statistikken, og det er nu fædrene, som oftest slår deres børn ihjel. Den typiske årsag er, at familien er gået i opløsning. /ritzau/

Referat:
En 30-årig kvinde fra Frederikshavn blev i eftermiddag varetægtsfængslet for drab på sine to børn.